gl gl gl es en gl gl ast es pt es gl gl gl gl en ast gl gl es en gl en it fr gl gl gl gl gl es pt en en en gl es gl gl gl gl gl gl gl gl gl gl gl gl gl gl gl gl gl gl gl gl en gl gl gl gl gl es pt en en en es gl es gl gl gl gl gl gl gl gl gl gl gl es pt es gl hbs_lat gl gl pt gl eo gl gl gl gl gl fr es cs gl gl gl it gl gl it fr gl fr gl en gl en en en en gl en en en en gl
'Premios Darwin', unha serie para rir coa morte - Nós Televisión
Falamos con Carmen Conde da estrea en Carballo de Premios Darwin, unha serie de humor "moi negro" e da nosa relación íntima coa morte: "o pobo son todos, os vivos e mailos mortos"
O xoves 5 estréase en Carballo “Premios Darwin”, unha serie de humor negro que parte dun espectáculo no que se recolle algunha das mortes máis absurdas ocorridas en Galicia. A súa creadora, Carmen Conde, presentaba hai meses Tabú, outro espectáculo ao redor de conversas con mulleres galegas de entre 70 e 90 anos nos que trataban temas como o amor ou o sexo. Desta vez, o tabú cambia. Falamos de Galicia e da morte con Carmen Conde.
No teaser da serie apelas a morrer de xeito ridículo e orixinal, de carecer de lóxica. Vai un pouco diso?
Si, vai de mortes absurdas que ocorreron en Galicia. Estiven percorrendo o país buscando o que pensaba que sería un feixe cativo de historias, cinco ou seis, e rematou por converterse nun ‘excedente de mortes’ tan grande que se converteron nun espectáculo en vivo que rematou nunha serie para contar as que non contara no espectáculo.
Cal é o formato da serie?
Por agora son tres episodios de dez minutos pero a nosa idea, polo simbólico do número, é chegar a 13, pero somos humildes. Haber hai mortes para contar, podería ser infinito.
“Pensaba que sería un feixe cativo de historias, cinco ou seis, e rematou por converterse nun ‘excedente de mortes'”
Dise sempre que os galegos temos unha relación especial coa morte. Cres que é así?
Si. En Galicia temos unha relación moi íntima coa morte. O noso xefe de son di algo que representa o espírito dos galegos nisto: Preguntoulle alguén de fóra que porque as festas nas aldeas e parroquias se fan ao redor dos cemiterios e o noso xefe de son dicía que “o pobo son todos, os vivos e mailos mortos”. En Galicia naturalizamos isto dun xeito extremo, somos un pobo que nun velorio sinte moito a perda do familiar pero ao mesmo tempo somos quen de lembrar as súas anécdotas en vida ata rirnos. Naturalizamos a morte porque medramos nun entorno rural e como todo alí, nace, medra e desaparece. E nós tamén, é algo moi íntimo.
Non ten nada de tabú a morte en Galicia?
Ten esa outra cara do tabú, que se fala pouco dela cando non está sucedendo. Cando xa pasou o evento mortuorio, xa non se menciona, esquivámola. Cando vas buscando estas historias a primeira reacción é a risa, pero despois o certo é que disfrutan moito contando estas historias, en plan: “ti non vas crer o que pasou na miña parroquia, non o vas crer.”
“Naturalizamos a morte porque medramos nun entorno rural e como todo alí, nace, medra e desaparece. E nós tamén, é algo moi íntimo.”
Porque a serie é unha comedia… negra.
É humor negro pero moi negro. Son todo anécdotas reais nas que en calquera caso deixou de imperar a lóxica, por iso falo da táctica do ridículo no teaser, porque hai de todo, desde xeitos de morrer por non pensar con clarividencia ou reaccións dos máis achegados do morto. Non é sempre o morto o protagonistas… porque ‘mimá’, hai cada razoamento diante dun morto…
Que ten o tema das mortes para atraernos tanto? Ata para rirnos.
Supoño que o que non podemos experimentar xera curiosidade, e mentres estamos vivos non podemos experimentar a morte. Por un lado, danos un pouquiño de temor o como será, pero por outro dá curiosidade. Hai moitas formas de chegar a esa curiosidade, desde o humor, desde a filosofía… Desde o principio dos tempos o ser humano quixo achegarse á morte porque mentres estamos vivos é algo inalcanzable.
Algo máis que destacar da obra?
A fortuna que tivemos co noso elenco, que dixeron que sí ao momento. Avelino González, Víctor Mosqueira, María Vázquez, César Cambeiro, Ana Santos, Evaristo Calvo… A obra está dirixida por Guillermo Arias-Carvajal Alonso e é a primeira obra de Tarabela Creativa, que somos Diego Gallego e máis eu. Estamos agradecidas tamén ao Concello de Carballo, que puxo confianza e apostou polo proxecto. Foi moi bonito traballar a todo o equipo xuntos e temos moita ilusión por compartila co mundo.
A serie estréase o xoves 5 ás 20:30 no auditorio do Pazo da Cultura de Carballo.
Artigo anteriorTradigaita amosa o Festival Intercéltico de Lorient desde dentro
Seguinte artigoAndainas e audiovisual participativo para dinamizar a cultura e economía rural
ARTIGOS RELACIONADOSMÁIS DO AUTOR
Arancha Nogueira, autora destacada pola AELG neste mes de decembro
Chega a Festa do Apego 2019
O Garaxe Hermético, o valor do cómic galego
A Habana cumpre 500 anos: historia e memoria cruzadas
María Vázquez, premio Cineuropa 2019: “É un orgullo que sexa no ano no que as creadoras mulleres están visibilizadas”
Galego de Todo o Mundo
Rede Galega de Videoblogues
Empregamos cookies propias e de terceiros para mellorar a súa experiencia e os nosos servizos, analizando a navegación no noso sitio web. Preme en "Aceptar" para dar o teu consentimento para o uso das cookies.
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.